钦定古今图书集成/历象汇编/庶征典/第186卷 > 王充论衡 > 《代百官贺芝草表》独孤及
## 钦定古今图书集成/历象汇编/庶征典/第186卷 > 王充论衡 > 《代百官贺芝草表》独孤及

臣某等言：伏见开府议同三司鱼朝恩奏，“含晖院及
白华亭院内，并芝草生者。”臣等谨按图谍，窃考前典，
盖王者以道莅天下，而德及庶物，则有灵木神草，储
祉效异。陛下贤圣恭俭，慈仁爱人，开阐学校，尊教劝
德。将以《五经》根本庶政，风化所浃，神人以和，和气旁
达，感蒸为瑞。不然，岂灵芝菌蠢，异处同植，不产他宇，
必于宸居。煜煜九葩之盖，煌煌三莠之质，盖表陛下
之钦明光宅。以人文成化，灵根硕茂，万叶无疆，神应
炳然，天意如答。臣等获忝朝列，幸睹祯祥。